Ռուբեն Մեհրաբյանը հայ-ռուսական հարաբերություններն այս պահին մեկ բառով է որակում՝ ճգնաժամային, ընդ որում անկանխատեսելի ելքով ճգնաժամ է համարում: Միևնույն ժամանակ նա նշեց, որ ինչ-որ առումով ճգնաժամը կառավարելի է: Նա համակարծիք է այն դիտարկման հետ, որ ՌԴ հասարակական ու քաղաքական գործիչները մեկ անգամ չեն հայտարարել, որ Ադրբեջանն իրենց ռազմավարական դաշնակիցն է, ավելին՝ ԵՏՄ-ն առանց Ադրբեջանի չի կարող լինել: Նրա կարծիքով՝ այս ամենը անհետևանք չի մնա, ավելին՝ գտնում է, որ հիմա ՀՀ–ը բավականին բարդ վիճակում է: